Κύριοι δρόμοι της Δανίας

Η Δανία διαθέτει πάνω απο 1000 χιλιόμετρα αυτοκινητοδρόμων. Οι δανικοί αυτοκινητόδρομοι ήταν προγραμματισμένο να κατασκευαστούν το 1960, αλλά τελικά κατασκευάστηκαν το 1972. Οι περισσότεροι αυτοκινητόδρομοι της Δανίας έχουν 4 λωρίδες (2 ανα κατεύθυνση), ενώ σε ορισμένες περιπτώσεις (π.χ. πλησιάζοντας την Κοπεγχάγη) έχουν 6 λωρίδες (3 ανα κατεύθυνση). Χαρακτηριστικό του οδικού δικτύου της Δανίας είναι ότι δεν υπάρχουν πουθενά διόδια, εκτός από τη Γέφυρα Έρεσουντ που συνδέει την Κοπεγχάγη με το Μάλμε της Σουηδίας.

Μέχρι το τέλος του 2008 η Δανία διέθετε 73.197 χλμ. ασφαλτοστρωμένων δρόμων, εκ των οποίων τα 1.111 χλμ. αυτοκινητόδρομοι. Οι αυτοκινητόδρομοι στη Δανία έχουν το όνομα της Ευρωπαϊκής οδού της οποίας είναι μέρος.

Ο τεχνικός σχεδιασμός και ο προγραμματισμός των εθνικών οδών είναι κάτω από την Vejdirektoratet. Τα καθήκοντα αυτού του γραφείου, το οποίο υπάγεται στο Υπουργείο Μεταφορών της Δανίας, περιλαμβάνει επίσης την επισκευή και ανανέωση των δρόμων.

Η διαδικτυακή πύλη trafikken.dk παρέχει πληροφορίες σχετικά με την τρέχουσα κατάσταση των δανικών αυτοκινητοδρόμων.

 Η Οδήγηση στη Δανία 

Η οδήγηση στη Δανία γίνεται από τα δεξία. Οι οδηγοί είναι υποχρεωμένοι να έχουν αναμμένα τα φώτα των αυτοκινήτων τους στη χαμηλή σκάλα καθ' όλη τη διάρκεια της ημέρας, ακόμη και το πρωί. Όλοι οι επιβάτες υποχρεούνται να φοράνε ζώνες ασφαλείας.

Το όριο ταχύτητας μέσα στην πόλη είναι 50 km/h, εκτός πόλεων 80 km/h και στους αυτοκινητοδρόμους 130 km/h. Τα λεωφορεία και τα φορτηγά δεν πρέπει να ξεπερνούν τα 70 km/h εκτός πόλεων και το 80 km/h στους αυτοκινητοδρόμους.

 Κατάλογος κυρίων αξόνων 
 Νο  Διαδρομή  Μήκος  Χάρτης center|50px  Έσμπιεργκ - Κόλντινγκ - Όντενσε - Άμεγια - Γέφυρα Έρεσουντ 313 km  90px center|50px  Χίρτσχαλς - Άλμποργκ 60 km  90px center|50px  Φρέντερικσχάβν - Άλμποργκ - Χόμπρο - Ώρχους - Βάιλε - Κόλντινγκ - Χάδεσλεου - Φλένσμπουργκ 357 km  90px center|50px  Ρέντμπυ - Κοπεγχάγη - Χέλσινγκιερ 201 km  90px center|50px  Γκέσερ - Νύκεπινγκ Φάλστερ - Κέγιε - Χέρσολμ - Χέλσινγκιερ 192 km  90px

 Μελλοντικές κατασκευές
Το πιο μεγάλο έργο που μελετάται στη Δανία είναι μια υπερκατασκευή που θα συνδέει τη Γερμανία με τη Δανία. Από τη μία προτείνεται η ζεύξη των δύο χωρών μέσω υποθαλάσσιας σήραγγας και από την άλλη μέσω καλωδιωτής γέφυρας. Η προτεινόμενη υποθαλάσσια σήραγγα έχει μήκος 17,6 χλμ και βάθος μέχρι 40 μέτρων έχοντας λιγότερο ρίσκο από τη γέφυρα. Οικονομικά η διαφορά είναι μικρή, με τη γέφυρα να κοστολογείται στα 5,2 δισ. ευρώ και τη σήραγγα στα 5,5 δισ. ευρώ. Η καλωδιωτή γέφυρα θα αποτελείται από μια κυρίως γέφυρα μήκους 3.208 μέτρων με τρία κυρίως ανοίγματα 724 μέτρων και δύο πλευρικά ανοίγματα μήκους 518 μέτρων το καθένα. Οι πυλώνες της θα έχουν ύψος 280 μέτρα και 65 μέτρα πάνω από τη θάλασσα. Το νότιο τμήμα σύνδεσης θα έχει μήκος 6.000 μέτρα και το βόρειο τμήμα 9.360 μέτρα. Η κατασκευή της γέφυρας θα μοιάζει πολύ με τη Γέφυρα Έρεσουντ. Από την άλλη πλευρά η υποθαλάσσια σήραγγα θα έχει 41 μέτρα πλάτος και 10 μέτρα ύψος και θα αποτελείται από τέσσερις επιμέρους σήραγγες, δύο με δύο λωρίδες κυκλοφορίας αυτοκινητόδρομο ο καθένας και δύο για τη σιδηροδρομική γραμμή. Οι μελέτες έχουν γίνει απο το 1999 και οι εργασίες είχαν προγραμματιστεί για το 2014, με στόχο αποπεράτωσης το 2020. Υπερκατασκευή υποθαλάσσιας σήραγγας ή γέφυρας για τη σύνδεση Γερμανίας και Δανίας

 Το οδικό δίκτυο στις κτήσεις 
 Νησία Φερόες 
Στα νησία Φερόες υπάρχουν 900 χιλιόμετρα ασφαλτοστρομένων δρόμων. Πιο συγκεκριμένα τα Νησιά Φερόες διαθέτουν
 400 χιλιόμετρα εθνικών οδών
 500 χιλιόμετρα επαρχιακών και τοπικών οδών. 

Αξιοσημείοτο είναι ότι τα Νησιά Φερόες διαθέτουν πολλές σήραγγες  . Οι πιο μεγάλες είναι:
 Όνομα  Παραδόθηκε  Μήκος Norðoyatunnilin  2006  6.186 μ. Vágatunnilin  2002  4.940 μ. Sumbiartunnilin  1997  3.240 μ. Kunoyartunnilin  1988  3.031 μ. Kollfjarðartunnilin  1992  2.816 μ. Norðskálatunnilin  1976  2.520 μ.Προκείται για τις σήραγγες του νησιού που έχουν μήκος πάνω από 2500 μ.

 Γροιλανδία 

Στη Γροιλανδία δεν υπάρχουν εθνικές οδοί, δηλαδή δεν υπάρχουν δρόμοι οι οποίοι να συνδέουν τους οικισμούς μεταξύ τους. Η χωρά διαθέτει 150 χιλιόμετρα δρόμων, εκ των οποίων μόλις τα 60 χιλιόμετρα είναι ασφαλτοστρωμένα.


 Δείτε επίσης 
 Γέφυρα Έρεσουντ
 Ευρωπαϊκή Οδός 45
 Ευρωπαϊκή Οδός 55

 Φωτογραφίες 

 Παραπομπές 

 Εξωτερικοί σύνδεσμοι 
 trafikken.dk - Ενημέρωση και συντήρηση του δανικού οδικού δικτύου

Κατηγορία:Μεταφορές στη Δανία
Κατηγορία:Κατάλογοι δρόμων